FINNOMENA Market Alert: ตลาดหุ้นเวียดนามร่วง 2.86% แรงที่สุดตั้งแต่เมษายน - FINNOMENA
ดัชนี VNI ปิดตลาดลดลง 2.86% ท่ามกลางแรงเทขายของนักลงทุนในประเทศ ซึ่งส่วนใหญ่เป็นหุ้นขนาดใหญ่ส่งผลให้ดัชนี VNI30 ปิดตลาดร่วงกว่า 3.04% โดยเหตุผลของการปรับตัวลงในครั้งนี้เกิดจากแรงเทขายทำกำไรในหุ้นกลุ่มธนาคารและการเงินซึ่งเป็นกลุ่มผู้นำตลาดในปีนี้
8 มิ.ย. 2564

ดัชนี VNI ปิดตลาดลดลง 2.86% ท่ามกลางแรงเทขายของนักลงทุนในประเทศ ซึ่งส่วนใหญ่เป็นหุ้นขนาดใหญ่ส่งผลให้ดัชนี VNI30 ปิดตลาดร่วงกว่า 3.04% โดยเหตุผลของการปรับตัวลงในครั้งนี้เกิดจากแรงเทขายทำกำไรในหุ้นกลุ่มธนาคารและการเงินซึ่งเป็นกลุ่มผู้นำตลาดในปีนี้
หุ้น Military Bank ปรับตัวลงถึง 6.16% ขณะที่ในปีนี้ราคาหุ้นปรับตัวขึ้นมาแล้วกว่า 68.4% ส่งให้ซื้อขายกันที่ระดับ Price to Book ถึง 2 เท่า ขณะที่ VietinBank และ Techcombank ต่างปรับตัวลงอย่างน้อย 4%
ขณะเดียวกันหุ้นบริโภคและท่องเที่ยวต่างฟื้นตัวสวนแนวโน้มตลาด และจำนวนผู้ติดเชื้อ COVID-19 ที่เพิ่มขึ้นในวันนี้ 76 ราย ไม่ว่าจะเป็นหุ้น Vinamilk ปรับตัวขึ้น 1.01% ส่วนหุ้นสุราชื่อดัง Saigon Beer ปรับตัวขึ้น 2.84% เช่นเดียวกับ Vietjet ที่ปรับตัวขึ้น 4.65%
FINNOMENA Investment Team มีมุมมองว่าหลังเป็นตลาดหุ้นที่ทำผลตอบแทนอย่างโดดเด่นในปีนี้ ตลาดหุ้นเวียดนามอาจมีแรงเทขายทำกำไรเป็นระยะ อย่างไรก็ตามประเทศเวียดนามยังมีศักยภาพเติบโตในระยะยาวโดยเฉพาะเม็ดเงินลงทุนและโครงสร้างประชากร ขณะที่การควบคุมการแพร่ระบาดของ COVID-19 ก็ดำเนินการได้อย่างมีประสิทธิภาพจนสร้างความเชื่อมั่นอย่างดี ดังนั้นตลาดหุ้นเวียดนามยังมีความน่าสนใจสำหรับการลงทุนระยะยาว
แท็ก:
FINNOMENA Market Alert
แชร์บทความ: